03 Rastrova grafika – úprava fotky

Skúmanie

|  |  |
| --- | --- |
| **Úloha 1** | Otvorte si pomocný súbor uprava\_fotky.jpg. V tomto súbore ideme najskôr pridať do obrazovky mobilného telefónu viacerých zajacov (na obrázku je červeným zvýraznená časť, kde sa nachádza zajac).    Nápoveda:   1. Môžeme použiť nástroj Razítko (kláv. skratka C), z časti Štetce/vzory/písma vyberieme štetec s názvom Hardness 100.      1. Stlačíme klávesu CTRL a súčasne myškou klikneme na zajaca na obrazovke (okolo zajaca sa zobrazí kruh s prerušovanou čiarou) a následne pustíme pravé tlačidlo myšky a dvakrát klikneme na miesta, v obrazovke mobilného zariadenia tam, kde chceme, aby sa nám vytvorili dva ďalšie obrázky zajacov.   Výsledný obrázok by mal vyzerať nasledovne:    **Riešenie:**   1. V prvom kroku si vyberieme nástroj Razítko (kláv. skratka C). 2. V časti Štetce/vzory/písma vyberieme štetec Hardness 100. 3. Stlačíme klávesu CTRL a súčasne myškou klikneme na zajaca na obrazovke (okolo zajaca sa zobrazí kruh s prerušovanou čiarou) a následne pustíme pravé tlačidlo myšky a dvakrát klikneme na miesta, v obrazovke mobilného zariadenia tam, kde chceme, aby sa nám vytvorili dva ďalšie obrázky zajacov. |

|  |  |
| --- | --- |
| **Úloha 2** | Otvoríme si upravený obrázok z úlohy 1 (v prípade, že by sme ho nemali, môžeme použiť aj pomocný súbor uprava\_fotky.jpg) a ideme skopírovať korkovú nástenku, ktorá sa nachádza naľavo od tabule. Nástenku skopírujeme do pravej časti obrázka (napravo od tabule). Po vyriešení úlohy bude obrázok vyzerať nasledovne:    Nápoveda:   * Na vyznačenie korkovej nástenky môžeme použiť Nástroj voľný výber (kláves. skratka F).      * Označenú časť obrázka (korkovú nástenku) je vhodné vložiť ako novú vrstvu.   **Riešenie:**   1. Vyberieme si nástroj Nástroj voľný výber (kláves. skratka F). 2. Postupne vyznačíme časť obrázka, ktorú chceme skopírovať. V našom prípade korkovú nástenku. Pri tomto nástroji je potrebné skončiť v bode, kde sme začali (uzatvoríme objekt).      1. Keď budeme mať korkovú nástenku označenú, stlačíme klávesy CTRL+C a v časti menu vyberieme možnosť Upraviť a následne Vložiť ako -> Novú vrstvu |

Vysvetlenie

Prediskutujte a vysvetlite:

1. Bolo by možné použiť v úlohe 1 aj iný nástroj ako nástroj *Razítko* ?
2. Bolo by možné použiť v úlohe 2 aj iný nástroj ako nástroj *Nástroj voľný výber*?
3. Načo by ste použili tieto nástroje pri úprave rastrových obrázkov?

Rozpracovanie

|  |  |
| --- | --- |
| **Úloha 3**  **BONUS** | Otvorte si pomocný súbor uprava\_fotky.jpg. Pomocou retušovania odstráňte:   * biely papier s textom nad korkovou nástenkou * text na bielej tabuli * vyložené očanžové stoličky naľavo     Nápoveda:   * Na riešenie môžete použiť postupy, ktoré ste si vyskúšali v úlohe 1.   Výsledný obrázok môže vyzerať nasledovne:    Riešenie:   1. V prvom kroku si vyberieme nástroj Razítko (kláv. skratka C). 2. V časti Štetce/vzory/písma vyberieme štetec s typom napríklad nástroj Block 01 (je však možné použiť aj iné nástroje). 3. Stlačíme klávesu CTRL a súčasne myškou klikneme na bielu tabulu (okolo tabule sa zobrazí obdĺžnik s prerušovanou čiarou) a následne pustíme pravé tlačidlo myšky a postupne budeme klikať myškou na čierny text na tabuli. 4. Opakujeme body 2-3 pre biely papier na stene. 5. Opakujeme body 2-3 pre stoličky – musíme však dávať pozor aj na pozadie a tiež aj na stôl.   Vytvorte nový projekt, do ktorého nahrajte vlastnú fotografiu, z ktorej niečo odstránite. Napr. pri fotografii je zachytená aj postava cudzieho človeka (pri pamiatkach, pri mori, atď.). Ak takú fotografiu nemáte odfoťte mobilným zariadením napr. zošit s viacerými rozhádzanými perami na stole a odstránte z fotky perá. Pôvodny a upravený obrázok porovnajte. |

Vyhodnotenie

Sebahodnotiaca karta

|  |  |  |  |
| --- | --- | --- | --- |
| Otázky na hodnotenie Vašej práce: | áno | čiastočne | nie |
| Viem, kedy použiť nástroj *Razítko*. |  |  |  |
| Viem, kedy použiť nástroj *Nástroj voľný výber*. |  |  |  |
| Rozumiem, ako funguje retušovanie v nástroji GIMP. |  |  |  |